De neste årene var det flere utskiftninger i gruppen, og i 1972 besto gruppen av søsknene Amaya Uranga, Izaskun Uranga og Roberto Uranga, samt José Ipiña, Carlos Zubiaga og Javier Garay. Besetningen omtales i Spania som «De historiske seks», og det var med denne besetningen Mocedades fikk størst suksess. miniatyr|Mocedades-besetningen i 1973. Det store gjennombruddet kom i 1973, da gruppen representerte Spania i Eurovision Song Contest med balladen «Eres tú» (). Sangen endte på andreplass, like bak Luxembourgs «Tu te reconnaîtras». «Eres tú» ble likevel en stor slager og nådde en niendeplass på den amerikanske Billboard-listen. Sangen ble også spilt inn på en rekke språk, også norsk «I mitt liv» – fremført av Inger Lise Rypdal.